Pac-12 Conference

Pac-12 Conference (lyh. Pac-12) on NCAA:n I-divisioonaan kuuluva korkeakoulujen konferenssi. Konferenssiin kuuluu 2 yliopistoa ja 24 eri urheilulajia. Konferenssin päämaja sijaitsee Kalifornian San Ramonissa ja se on perustettu vuonna 1959. Konferenssi on yksi yhdestätoista I-divisioonan ylemmästä Football Bowl Subdivision-konferenssista.

Konferenssin juuret juontavat vuonna 1915 perustettuun Pacific Coast Conferenceen, jonka alkuperäisjäsenet California, Washington, Oregon ja Oregon State ovat myös nykyisen konferenssin jäseniä. PCC purettiin vuonna 1959 uuden Athletic Association of Western Universitiesin tieltä, joka tunnettiin sittemmin myös nimillä Pacific-8 Conference (1968–1978) ja Pacific-10 Conference (1978–2011). Vuonna 2011 konferenssi kasvoi 12 koulun laajuiseksi ja otti käyttöön nykyisen nimensä.

Konferenssi viittaa itseensä lisänimellä ”Conference of Champions”, sillä sen koulut ovat maan menestyneimpiä. UCLA, Stanford ja USC muodostavat selvän kärkikolmikon NCAA:n joukkuemestaruuksien määrässä, ja Stanford ja USC ovat kärjessä myös henkilökohtaisten mestaruuksien määrässä.

Kymmenen edellisistä 12 jäsenestä lähti muihin konferensseihin heinäkuussa 2024, ja jäljellä olivat enää Oregon State ja Washington State. Seitsemän uutta jäsentä liittyy heinäkuussa 2026.

 Lajit 
Konferenssi järjestää kilpailuja seuraavissa 14 lajissa:

 amerikkalainen jalkapallo (vain miehet)
 baseball (vain miehet)
 golf
 jalkapallo
 koripallo
 lentopallo (vain naiset)
 maastojuoksu

 paini (vain miehet)
 softball (vain naiset)
 soutu
 tennis
 uinti ja sukellus
 voimistelu (vain naiset)
 yleisurheilu

 Yliopistot 
+ Oppilaitos Joukkue Paikkakunta Perustettu Liittynyt Tyyppi Oregonin osavaltionyliopisto Beacers Corvallis, Oregon 1868 1964 Julkinen Washingtonin osavaltionyliopisto Cougars Pullman, Washington 1890 1962 Julkinen

 Tulevaisuuden yliopistot 
+ Oppilaitos Joukkue Paikkakunta Perustettu Liittynyt Tyyppi Nykyinen konferenssi Boisen osavaltionyliopisto Broncos Boise, Idaho 1932 2026 Julkinen Mountain West Conference Coloradon osavaltionyliopisto Rams Fort Collins, Colorado 1870 2026 Julkinen Mountain West Conference Kalifornian osavaltionyliopisto, Fresno (Fresno State) Bulldogs Fresno, Kalifornia 1911 2026 Julkinen Mountain West Conference Gonzagan yliopisto Bulldogs Spokane, Washington 1887 2026 Yksityinen West Coast Conference San Diegon osavaltionyliopisto Aztecs San Diego, Kalifornia 1897 2026 Julkinen Mountain West Conference Texasin osavaltionyliopisto Bobcats San Marcos, Texas 1899 2026 Julkinen Sun Belt Conference Utahn osavaltionyliopisto Aggies Logan, Utah 1888 2026 Julkinen Mountain West Conference

Gonzagalla ei ole amerikkalaisen jalkapallon joukkuetta.

 Lähteet 

 Aiheesta muualla 

 Pac-12 Conferencen sivusto  

Luokka:National Collegiate Athletic Association